Prírodný park Střední Pojihlaví

Prírodný park Střední Pojihlaví je chránená prírodná oblasť v Juhomoravskom kraji a v Kraji Vysočina. Rozkladá sa v údolí rieky Jihlavy medzi obcami Mohelno a Ivančice. Hlboké údolie Jihlavy vytvára jedinečné prírodné prostredie, ktoré vytvára životný priestor vzácnym druhom rastlín a živočíchov.

 Prírodné pomery 
Meandrujúca rieka dala vzniknúť príkrym skalným stenám a suťovým poliam. V tejto rozmanitej a ťažko kultivovateľnej prírode na rozhraní panónskej a hercýnskej kveteny nájdeme dvojradovec neskorý, lomikameň metlinatý, kavyľ chlpatý, bažanku vajcovitú, cyklámen purpurový, cesnak žltý a mnohé ďalšie rastliny.

Skaly a nedostupné miesta sú výhodnými hniezdiskami vtákov. Nájdeme tu výra skalného, sokola lastovičiara, brhlíka lesného a ďalšie. Z plazov a obojživelníkov sú to mlok škvrnitý, jašterica zelená alebo užovka hladká.

 Rezervácie v prírodnom parku 
 Biskoupská hadcová step
 Biskoupský kopec
 Bílá skála u Jamolic
 Mohelnička
 Nad řekami
 Pustý mlýn
 Templštejn
 Velká skála

 Turistika 
V prírodnom parku sa nachádza zrúcanina hradu Templštejn, ktorá dala meno letovisku v údolí. V severojužnom smere pretína park žltá turistická značka zo Senohrad do Jamolíc. Údolím vedie červená turistická značka z Mohelna do Ivančic.

 Externé odkazy 
 Prírodné parky Južnej Moravy
 Http://www.bushmanfilm.com/stredni-pojihlavi/
 Región vysočina
 Haló noviny 

 Zdroj 


Střední Pojihlaví
Střední Pojihlaví
Střední Pojihlaví
Kategória:Boskovická brázda
Kategória:Jevišovická pahorkatina